3.1. 2-mavzu. Tasviriy san`at va chizmachilik darslarida o`quvchilarning faol ishtirokini ta`minalash.
1- Slayd

Xalq taʼlimi tizimini 2030-yilgacha rivojlantirish konsepsiyasida oʻqitish metodikasini takomillashtirish vazifasi belgilangan. Shunga muvofiq, oʻtgan vaqtda darsliklarni yangilash boʻyicha muayyan ishlar bajarildi. Xususan, ilgʻor xorijiy tajribalar asosida 1–4-sinf darsliklari yangidan tayyorlandi. 2024-2025 o‘quv yilida esa 5-sinf darslikri yangilandi.
Yangi darsliklardagi topshiriq va vazifalarni bajarish orqali oʻquvchilarimizda boshlangʻich sinflarda bilimni baholaydigan PIRLS, TIMSS, EGMA, EGRA kabi xalqaro dasturlarning masalalarini yechish malaka koʻnikmasi shaklanadi.
Bir qator ilgʻor xorijiy davlatlarda informatika fanini kichik yoshdan oʻqitish yoʻlga qoʻyilgan. Xususan, Iqtisodiy hamkorlik va taraqqiyot tashkiloti (OECD)ga aʼzo mamlakatlarning koʻpida dasturlash asoslarini 1-sinfdan boshlab oʻqitiladi. Bizda ham shu yangilikni joriy qilish uchun ilgʻor xorijiy tajriba asosida 1-sinf uchun yangi zamonaviy informatika darsligi yaratildi.
Darsliklar zamonaviy axborot jamiyatiga muvaffaqiyatli moslashish uchun zarur boʻlgan koʻnikma va malakani shakllantirishga qaratilgan. Jumladan, tanqidiy fikrlash, muammolarni hal qilish uchun ijodiy fikrlash, muloqot qilish va samarali hamkorlik kabilarni rivojlantirish koʻzda tutilgan. Ushbu koʻnikmalarni egallash oʻquvchilarga oʻzgaruvchan dunyoda faol ishtirok etish, muammolarni hal qilishda analitik yondashuvni qoʻllash, yangi gʻoyalarni ishlab chiqish va boshqalar bilan muvaffaqiyatli muloqot qilishga tayyor boʻlishni oʻrgatadi.
2-slayd

Yangi darsliklarning alohida ajralib turadigan jihati nimada? Qaysi xorijiy tajriba va modelga asoslanib yaratilgan?
— Yangi darsliklar metodikasi 4K modeliga asoslangan. Bu metodologiya bolalarning rivojlanishiga qaratilgan boʻlib, kollaboratsiya, kommunikativlik, kreativ va tanqidiy fikrlash kabi asosiy kompetensiyalarni qamrab oladi.
Ushbu kompetensiyalar asosidan tasavvur etish, gʻoyalarni ilgari surish, dalillar keltirish, maʼlumot yetishmasligini taʼkidlash va izlash, oʻz gʻoyalarini shakllantirish va boshqalarning gʻoyalarini rivojlantirish, taxmin va mulohazalarini baholay olish, guruh maqsadlarini qabul qilish va umumiy natijani baholash kabilar oʻrin oladi. Ular maktab oʻquvchilariga mustaqil oʻqish va boshqalar bilan birgalikda tadqiqot olib borish, oʻzini koʻrsatishga imkon beradi. Ushbu muhim kompetensiyalarni rivojlantirishga yordam berishni istasak, oʻquv jarayonini bolalar uchun qiziqarli va foydali tarzda tashkillashtirishimiz kerak. Maktabdagi har bir dars oʻquvchilar faqat fan mazmunini oʻzlashtiradigan emas, balki mustaqil bilim oladigan va qobiliyatini mustaqil rivojlantiradigan jarayondir.
Kollaboratsiya oʻquvchilarning biror maqsadga erishish uchun jamoada ishlash koʻnikmasidir. Bu orqali oʻquvchilarda hamkorlik qilish, samarali fikr almashish va bir-birini qoʻllab-quvvatlash oʻrgatiladi. Shu tariqa oʻquvchilarning jamoada ishlash qobiliyati rivojlantiriladi.
Biror masalani hal qilishda jamoaviy hamkorlik asosida fikr bildirish, bir-birini qoʻllab-quvvatlash, tushunish muhim rol oʻynaydi. Darsliklardagi mazmun aynan mana shu 4K modelining birinchi jihati — kollaboratsiyaga asoslangan holda berilgan. Koʻpgina topshiriqlarni bajarishda oʻquvchilar jamoaviy fikrlab, xulosa chiqarishi mumkin.
Kommunikativlik oʻquvchilarning boshqalar bilan muloqotga kirishish qobiliyatini anglatadi. Yangi darsliklar yordamida bolalar fikrini aniq-ravshan ifodalash, suhbatdoshni tinglash, tushunish, maʼlumotni yetkazishda til vositalaridan unumli foydalanishni oʻrganadi. Shuningdek, oʻrinli savol berish, fikrlarni aniq-tiniq ifodalay olish, mulohazasini toʻgʻri talqin etish va himoya qilish ham muhim.
Kreativ fikrlash ijodiy tafakkur va yangilik qilish qobiliyatini bildiradi. Oʻquvchilar maqsadiga erishish uchun yangi yondashuvlarni qoʻllashni oʻrganadi. Innovatsion yechimlarni ishlab chiqadi va ijodiy muammolarni hal qilish koʻnikmasiga ega boʻladi. Masalan, bolalar kreativ yondashib, darsliklardan oʻrin olgan topshiriqlarni nostandart usulda hal etish koʻnikmasini shakllantiradi.
Tanqidiy fikrlash oʻquvchilarning axborotni tanqidiy baholash, shaxsiy fikr-mulohazalarni shakllantirish koʻnikmasidir. Bolalar muammolarga tahliliy nuqtayi nazardan yondashishni oʻrganadi. Mantiqiy fikrlash asosida nuqtayi nazarini shakllantiradi.
Darsliklarda statistik maʼlumotlarni sintez, analiz qilib, axborot toʻgʻri yoki notoʻgʻri berilayotganini anglash, aynan tanqidiy fikrlash kompetensiyasini rivojlantirishga eʼtibor qaratilgan. Yaʼni qaysidir maʼlumot notoʻgʻri talqin etilayotganini anglab olish qobiliyatini rivojlantirish koʻzda tutilgan.

Xususan, tasviriy san’at fani darsligini tahlil qilsak, 1-5-sinf darsliklarida STEAM va  4K modeliga asoslangan. 

3-Slayd

Misol tariqasida yangi avlod 5-sinf darsligidagi “Ranglangan qog‘ozga qalam bilan natyurmort chizish” mavusi haqida suhbatlashamiz. Mavzu o‘quvchining kreativ yondashuviga qaratilgan. Mavzu uchun ikki soat ajratilgan. 1-soatda natyurmort chizish uchun o‘quvchi qog‘ozning bir necha ranglash usullari bilan tanishadi va amalda qo‘llaydi. 

1-usul. Qog‘ozga qora  choy yordamida  ishlov berish;

2-usul. Qog‘ozga  qahva(kofe) bilan  ishlov berish;

3-usul. Qog‘ozga moyli  bo‘yoqlar, suv,  suyultirgich yordamida  ishlov berish;

4-usul. Qog‘ozga akvarel  va tuz yordamida  ishlov berish.

O‘qituchi ussbu 4ta usulni darslik orqali amaliy ko‘rsatib beradi. Sinf o‘quvchilarini 4 kichik guruhga bo‘lib, har bir guruhga qog‘ozni ranglash vazifasi beriladi. 1-usul 1-guruhga, 2-usul 2-guruhga, 3-usul 3-guruhga, 4-usul 4-guruhga. Natijada bir vaqtni o‘zida qog‘ozni ranglashning 4 xil usuli ko‘rib chiqiladi.

4- Slayd

“Kayfiyat” metodi

Amaliy ish boshlashdan avval o‘quvchilarning kayfiyatini aniqlash maqsadida psixologik o‘yin o‘tkaziladi. 

1. Charchagan – gullar  rasmini chizing

2. G‘azablangan -  turli chiziqlar  chizing

3. Og‘riq sezdingiz –  plastilin yoki  loydan buyum,  haykalcha yasash

4. Zerikyapsiz – qog‘oz  varag‘ini turli ranglar  bilan bo‘yang

5. Agar g‘amgin  bo‘lsangiz, kamalak  tasvirini chizing

Kreativlik – shaxsning yaratuvchanlik, ijodkorlik xislatlari bilan bog‘liq ko‘nikmalar majmui sifatida namoyon bo‘ladi. 

Tasviriy san’at yangi avlod darsliklarida- kreativlik o‘z ichiga muammolarga nisbatan yuqori darajadagi sezgirlik, intiutsiya, natijalarni oldindan ko‘ra bilish, fantaziya, tadqiqotchilik va refleksiyani qamrab oladigan vazifalar berilgan. 

Shaxsning kreativligi uning tafakkurida, muloqotida, his tuyg‘ularida, muayyan faoliyat turlarida namoyon bo‘ladi. 

O‘quvchilarda kreativlikni rivojlantirish ta'lim mazmunini o‘zlashtirishda o‘quvchilarning bilim saviyasi, o‘zlashtirish darajasi, ta'lim manbai, didaktik vazifalariga qarab, munosib ravishda o‘qitish jarayonini tashkil etishni talab qiladi. 

Bunda o‘qituvchinig vazifasi:

o‘quvchilarda kreativ faoliyatni egallash mayllarini qaror toptirish, bilish ehtiyojlarini shakllantirish va ta'lim jarayonida mustaqillikni namoyon qilish muhitini ta'minlash; 

o‘quvchilarda ijodiy fikrlash uchun qulay imkoniyat yaratish, o‘quvchilar tomonidan bayon qilingan turli-tuman fikrlar va g‘oyalarni bag‘rikenglik bilan qabul qilish hamda ularning o‘quv jarayonidagi faolligini ta'minlash, har bir o‘quvchida uning ijodiy fikrlashga qodirligi haqidagi ishonchni qaror toptirish, ularning ijodiy faolliklarini muntazam rag‘batlantirish; 

o‘quv jarayonini o‘quvchi shaxsining xususiyatlari, ehtiyojlari va intelektual salohiyatidan kelib chiqqan holda individuallashtirish; 

o‘quvchilarda individual, kichik guruhlar va jamoada ishlash ko‘nikmalarini shakllantirish, ularning ijodiy imkoniyatlarini kengaytirish, ularni muammolarni hal qilishda tayyor, standart yechimlar bilan birga nostandart yechimlar qabul qilishga undash; 

kreativ faoliyatni rivojlantirishning asosi bo‘lgan kognitiv bilimlarni amalda qayta ishlab chiqish va takomillashtirish uchun shart-sharoit yaratish o‘qituvchidan talab etiladi.

